1. 2. budgetopfølgning 2021 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 2. budgetopfølgning 2021 – herunder forslag til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet.
Budgetopfølgningen indeholder også en særskilt opgørelse over Favrskov Kommunes overholdelse af 
budgettet til serviceudgifter. Hvis kommunerne samlet set ikke overholder budgettet til serviceudgifter, skal 
kommunerne ifølge statens sanktionslovgivning betale en del af bloktilskuddet tilbage.
Budgetopfølgningen afsluttes med en samlet oversigt, der viser det forventede regnskabsresultat for 2021.
VURDERING
I 2. budgetopfølgning foreslås en samlet tillægsbevilling på 547.000 kr. i 2021.
Budgetopfølgningen 
indeholder 
midtvejsreguleringen 
af 
[adresse] 
Kommunes 
bloktilskud. 
I 
midtvejsreguleringen kompenseres kommunerne bl.a. for højere priser og lønninger, merudgifter til nye 
love og kompensation for COVID-19-udgifter i 2021. Modsat reduceres bloktilskuddet med et lavere skøn 
for indkomstoverførslerne på arbejdsmarkedsområdet.
På Økonomiudvalgets område foreslås en tillægsbevilling på 3,7 mio. kr. til arbejdsskader. Merudgifterne 
skyldes, at en række sager fra tidligere år nu er afklaret. I Favrskov Kommunes kassebeholdning er der 
reserveret et beløb til merudgifter til arbejdsskader.
På Økonomiudvalgets område blev der ved budgetlægningen for 2021-24 afsat et budget på 5 mio. kr. i 
2021 til køb af flere plejeboligpladser i andre kommuner. Der forventes ikke udgifter hertil i 2021, men 
beløbet fastholdes som et observationsområde og vil blive vurderet igen ved 3. budgetopfølgning 2021.
På Børne- og Skoleudvalgets område var de forventede merudgifter ved. 1. budgetopfølgning 12,5 mio. kr. 
på området for sårbare børn og unge. Heraf blev der givet en tillægsbevilling på 10 mio. kr., mens 2,5 mio. 
kr. blev fastholdt som et observationsområde. I 2. budgetopfølgning 2021 vurderes budgetpresset fortsat 
at udgøre 2,5 mio. kr. udover den afgivne tillægsbevilling. Herudover er der stigende udgifter til tabt 
arbejdsfortjeneste, som ikke er en serviceudgift. Det vurderes, at merudgifterne hertil udgør 1 mio. kr. (efter 
refusion) i 2021. Der søges derfor en samlet tillægsbevilling på Børne- og Skoleudvalgets område på 3,5 
mio. kr. i 2. budgetopfølgning 2021.
På Social- og Sundhedsudvalgets område søges ikke tillægsbevillinger ved 2. budgetopfølgning. I afsnittet 
om observationsområder er der nævnt en række områder, hvor der ved 2. budgetopfølgning forventes mer- 
Sagsnr. EMN-2021-00116
DokID: 2485871
Sagsbehandler sve
Teknik- og Miljøudvalget
09-09-2021 08:00
eller mindreudgifter. På handicap- og psykiatriområdet blev der ved 1. budgetopfølgning 2021 givet en 
tillægsbevilling på 12 mio. kr. Herudover udgjorde budgetpresset 1,7 mio. kr. Det forventede budgetpres 
udgør ved 2. budgetopfølgning 200.000 kr., der fastholdes som et observationsområde.
På Arbejdsmarkedsudvalgets område forventes der mindreudgifter i 2021. Det foreslås derfor, at budgettet 
reduceres med i alt 19,5 mio. kr. i 2. budgetopfølgning. Ved 1. budgetopfølgning blev budgettet reduceret 
med 2,4 mio. kr., så den samlede reduktion udgør 21,9 mio. kr. Herudover er der under Økonomiudvalgets 
område reserveret et budget på 9 mio. kr. til forventet midtvejsregulering af bloktilskuddet. Dette budget 
kan ligeledes tilgå kassebeholdningen, så budgettet samlet set reduceres med 30,9 mio. kr.
I midtvejsreguleringen af bloktilskuddet for 2021 indgår et lavere skøn for udgifter til indkomstoverførsler. 
Det lavere skøn udgør knap 20 mio. kr. Budgettet på arbejdsmarkedsområdet reduceres således med ca. 
10,9 mio. kr. mere end på landsplan.
I budgetopfølgningen udmøntes en indkøbsbesparelse vedrørende køb af fødevarer i Favrskov Mad.
Endvidere udmøntes den økonomiske konsekvens af en række lovændringer og andre initiativer med 
økonomisk betydning for kommunerne.
På landsplan er der aftalt en kompensation til kommunerne på 889 mio. kr. til udgifter i 2021 som følge af 
COVID-19. [adresse] modtager 7,368 mio. kr. i 2021. Det foreslås, at der tages stilling til 
udmøntning af kompensationsbeløb til institutioner mv. i forbindelse med regnskabsaflæggelsen for 2021.
Budgetopfølgningen indeholder endvidere en vurdering af anlægsudgifterne i 2021 samt forslag til en 
anlægsbevilling vedrørende ekspropriation.
Serviceudgifter
Det foreslås i 2. budgetopfølgning 2021, at der gives tillægsbevilling til serviceudgifter på i alt 20,459 mio. 
kr.
Herudover er der forventede mindreudgifter til serviceudgifter på observationsområderne på 4,9 mio. kr. 
Der søges ikke tillægsbevilling hertil på nuværende tidspunkt.
På de områder, hvor der overføres overskud og underskud mellem årene, forventede institutionslederne 
ved 1. budgetopfølgning 2021 at anvende i alt 19,5 mio. kr. af de overførte overskud fra tidligere år. I 2021 
er der afsat en budgetramme på 20,2 mio. kr. til institutionernes forbrug af opsparede overskud. 
Institutionernes forbrug af opsparede midler påvirker dermed Favrskov Kommunes samlede serviceudgifter 
med forventede mindreudgifter på 700.000 kr. i forhold til budgettet. I forbindelse med 3. budgetopfølgning 
vil alle områder med overførselsadgang mellem årene blive vurderet.
Der er tidligere givet tillægsbevillinger til serviceudgifter på 14,0 mio. kr. i 2021. 
Det samlede forventede merforbrug på serviceudgifterne, kan derfor opgøres til 28,9 mio. kr. i 2021, jf. 
nedenstående opgørelse.
Servicerammen for 2021 er øget med 15,8 mio. kr. Det forventede merforbrug i forhold til servicerammen 
udgør derfor 13,1 mio. kr.
Vurdering af serviceudgifter i 2021
Mio. kr.
Afgivne tillægsbevillinger i 2021 (inden 2. budgetopfølgning)
14,0
Forslag til udvidelse af budgettet til serviceudgifter i 2. 
budgetopfølgning 2021
20,5
Observationsområder i 2. budgetopfølgning (udover 
tillægsbevillinger)
-4,9
Forventet mindreforbrug af opsparede midler 
(decentraliseringsaftaler mv.) i forhold til den budgetterede ramme
-0,7
Forventet merforbrug på serviceudgifter i alt
28,9
Forventet forøgelse af servicerammen
15,8
Forventet merforbrug på serviceudgifter i forhold til den 
korrigerede serviceramme
13,1
Anlæg
Det forventede forbrug på anlægsprojekter vurderes i forbindelse med 1. og 3. budgetopfølgning 2021.
Det oprindelige budget 2021 udgør 120,9 mio. kr. på det skattefinansierede område. Der er overført 
rådighedsbeløb på i alt 144,6 mio. kr. fra tidligere år til færdiggørelse af allerede igangsatte 
anlægsprojekter. 
Der er givet tillæg til rådighedsbeløb på 11,3 mio. kr. Det samlede korrigerede anlægsbudget i 2021 på det 
skattefinansierede område (ekskl. jordforsyning og ældreboliger) udgør 276,8 mio. kr.
Der forventes et forbrug i 2021 på anlægsprojekterne på det skattefinansierede område på ca. 156 mio. kr. 
Forbruget vurderes igen ved 3. budgetopfølgning 2021.
Såfremt det forventede forbrug realiseres, vil der være et merforbrug på anlægsprojekterne på 35 mio. kr. 
i forhold til det oprindelige budget for 2021. Merforbruget kan finansieres af overførte rådighedsbeløb og 
tillægsbevillinger.
I budgetopfølgningen foreslås, at der gives en anlægsbevilling på 750.000 kr. vedr. ekspropriation af en 
ejendom i Hammel 
ØKONOMI
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
Udvalg (1.000 kr.)
2021
Økonomiudvalget
16.547
Børne- og Skoleudvalget
3.500
Arbejdsmarkedsudvalget
-19.500
I alt
547
Note: Minus angiver mindreforbrug, som tilføres kassebeholdningen.
INDSTILLING
Den konstituerede direktør for Job og Økonomi indstiller til Økonomiudvalget:
1.
At der inden for Økonomiudvalgets område gives en tillægsbevilling på 16.547.000 kr., som 
finansieres af kassebeholdningen.
2.
At der inden for Børne- og Skoleudvalgets område gives en samlet tillægsbevilling på 3.500.000 kr., 
som finansieres af kassebeholdningen.
3.
At der inden for Arbejdsmarkedsudvalgets område gives en samlet tillægsbevilling på [adresse] 
kr., som tilføres kassebeholdningen.
4.
At budgetomplaceringerne godkendes
5.
At lov- og cirkulæreprogrammet udmøntes i budgetterne.
6.
At der gives en anlægsbevilling på 750.000 kr. til ekspropriation af en ejendom i Hammel finansieret 
af rådighedsbeløbet til ”Opkøb og klargøring af området ved Dommerparken”.
BESLUTNING
Teknik- og Miljøudvalget, 9. september 2021
Fraværende: Ingen
Orienteringen taget til efterretning.
Bilag
1.
2. budgetopfølgning 2021 - notat (2478849)
